ห้องประชุมกองทัพบก สี่เสาเทเวศร์ เมื่อเวลา 14.00 น. วันที่ 21 กันยายน พล.ท.พลางกูร กล้าหาญ โฆษกคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ได้เป็นประธานในการเรียกประชุมสื่อมวลชนทุกแขนง ทั้งทีวี วิทยุ หนังสือพิมพ์ เข้าพบปะ เพื่อหารือเกี่ยวกับการเสนอข่าวเพื่อให้ข่าวเป็นไปในทางเดียวกัน สร้างสรรค์หลังจากที่รับปัญหาจากสื่อมวลชนทุกแขนงแล้ว พล.ท.พลางกูรกล่าวว่า วันนี้ได้ประสานสื่อมวลชนเพื่อขอความร่วมมือและทำความเข้าใจเกี่ยวกับการเสนอข่าว โดยเฉพาะอย่างยิ่งการที่ทางคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ได้ทำการปฏิรูปนั้น ทางพล.อ.สนธิ บุญยรัตกลิน ได้คิดการดังกล่าวเพียง 2 วัน โดยที่ไม่ได้คิดตั้งใจทำการปฏิรูป แต่ที่ทำเนื่องจากเกิดความแตกแยกในชาติ หากปล่อยปละละเลยจะเกิดความเสียหายเกิดขึ้น"การนำเสนอข่าวอยากจะขอความร่วมมือร่วมใจ และสิ่งที่สำคัญคือความร่วมใจ เพื่อสันติสุขนำมาสู่บ้านเมือง ซึ่งสื่อแต่ละแขนงเชื่อว่าน่าจะมีการพิจารณาได้ว่า ข่าวไหนควรเสนอ ข่าวไหนไม่ควรเสนอ อยู่ที่วิจารณญาณของแต่ละคน วันนี้การใช้ภาษามีความหมายอย่างยิ่ง ซึ่งทางคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุขต้องขอความร่วมมือให้เขียนชื่อให้เต็ม หากไม่เต็มรูปแบบความหมายจะเปลี่ยนไป และหากมีการใช้คำว่า ปฏิวัติ หรือรัฐประหารความหมายจะเปลี่ยนไปในทันที " พล.ท.พลางกูร
ใครคือโฆษกคณะปฏิรูปการปกครองในระบอบประชาธิปไตย 
พล.ท.พลางกูร กล้าหาญ